Case ID: 1105269
Sentence 16: Lizinq obyektinin sökülməsi, daşınması, daşıma, sığorta haqları, yükləmə xərcləri, müvafıq dövlət orqanın qeydiyyat xərcləri, qeydiyyatdan çıxarma xərcləri və hər hansı bu cür gözlənilməz xərclər lizinq alanın hesabına ödənilməlidir.Lizinq obyekti bu maddəyə əsasən geri alındıqda lizinq alan çəkdiyi xərclərin əvəzinin ödənilməsini tələb hüququna malik deyildir və ilkin ödənişin yalnız lizinq müddətinin elə bir hissəsi münasibətində geri ödənilməsini tələb edə bilər ki, lizinq əmlakının 20.1ci maddəsinə uyğun olaraq qaytarılması nəticəsində lizinq müddətinin həmin hissəsi ərzində lizinq obyektindən istifadə mümkün olmasın.Əgər iddiaçının ona qarşı nə isə pretenziyası, tələbi var idisə onda elə texnikanı götürəndə bildirərdi, yaxud vaxtında bildiriş verərdi, yaxud lizinq müqaviləsinin 18.1.2-ci maddəsinin tələblərinə görə lizinq obyektinin alınmasını ona təklif edə, tələb edə bilərdi.Lizinq obyektini ona təklif etmədən və heç bir pretenziya irəli sürmədən aparıb satıb artıqlamasıyla qazanc əldə edib, bir neçə il sonra gəlib məhkəmədə iddia qaldırmazdı.Ən pis halda hazırki, mübahisə yuxarıda qeyd olunan daxili lizinq müqavilələrinin 18-ci, 20.1-ci bəndinin tələblərinə uyğun həll olunmalıdır.Daxili lizinq müqavilələrinin qeyd olunan və digər bəndlərinin şərtlərinə görə iddiaçının eyni vaxtda lizinq obyektinin ödənilməyən dəyərini və lizinq obyektlərinin özünü tələb etmək hüququ yoxdur.İddiaçı ondan lizinq obyektinin geri qaytarılması ilə bağlı olan, yəni lizinq obyektinin sökülməsi, daşınması yükləmə və sair xərcləri tələb edə bilər ki, qeyd olunan işləri də görmüş və xərcləri də çəkmişdir.